Title: Miscellanea
Description: Akademik Mirko Tomasović (1938), dugogodišnji sveučilišni profesor i jedan od najvrsnijih prevoditelja klasične literature, od prvoobjavljene knjige Komparatističkih zapisa 1976, do posljednje Raspre i rasprave (o svojatanju hrvatske dopreporodne baštine 2012, broji trideset i dva znanstveno-stručna naslova. Ova najnovija autorova knjiga, trideset i treća je u tom nizu. Ali, pribrojimo li im i petnaestak knjiga prepjeva poezije s talijanskog, francuskog, španjolskog i portugalskog jezika, tada postaje jasno da je riječ o neumornom i zaslužnome znanstveniku i prevoditelju. Ukupan opus profesora Tomasovića nije samo nezaobilazan za povijest kroatistike i komparativistike (kao i za povijest hrvatske prijevodne književnosti), već su njegova istraživanja Marulića i mnogih drugih pisaca iz starije hrvatske književnosti, iznijela mnoge novine, gotovo se polemički suprotstavljajući brojnim ranijim pogrešnim prosudbama, pa nerijetko i krivotvorinama.
Subjects: Translations, Croatian philology
People: Mirko Tomasović